«Հայաստանի Ֆուտբոլի ֆեդերացիա»իրավաբանական անձանց միության կանոնադրության 2-րդ մասի 5-րդ կետի համաձայն՝ ՀՖՖ-Ի ՍԵՓԱԿԱՆՈՒԹՅՈՒՆԸ ԳՈՅԱՆՈՒՄ Է ՀՖՖ-Ի ԿՈՂՄԻՑ ՍՏԵՂԾՎԱԾ ՏՆՏԵՍԱԿԱՆ ԸՆԿԵՐՈՒԹՅՈՒՆՆԵՐԻ ՁԵՌՆԱՐԿԱՏԻՐԱԿԱՆ ԳՈՐԾՈՒՆԵՈՒԹՅԱՆ ԵԿԱՄՈՒՏՆԵՐԻՑ: Վերոգրյալ իրավական նորմերը համադրելով «Հայաստանի Ֆուտբոլի ֆեդերացիա» իրավաբանական անձանց միության կանոնադրության 10-րդ բաժնում ամրագրված ՀՖՖ-ի նախագահի լիազորությունների հետ՝ պարզ է դառնում, որ ԱԱԾ տնօրենը, հանդիսանալով ազգային անվտանգության մարմինների աշխատակից, ՀՖՖ-ի նախագահ ընտրվելու պարագայում որպես ՀՖՖ-ի բարձրագույն պաշտոնատար անձ չի կարող իր օժանդակությունը չունենալ ձեռնարկատիրական գործունեություն իրականացնելու համար ՀՖՖ-ի կողմից ստեղծված տնտեսական ընկերություններին, որպիսի հանգամանքը անհամատեղելի է ազգային անվտանգության մարմինների աշխատակիցների գործունեության հետ և արգելված է օրենքով: